جمعية الشبان المسيحيين
جمعية الشبان المسيحيين واى.إم.سى.ايه YMCA اختصار لـ Young Men's Christian Association ، أتأسست فى لندن سنة 1844 عن طريق اتحاد الكنايس و بعدين فى أمريكا سنة 1851 ، و انتشرت فى العالم بعد كده. بتهدف لنشر الوعى و الثقافه و الاخلاق الكويسه فى أوساط الشبان ، و بتعمل لهم فرق رياضيه و رحلات مفيده و معسكرات صيفيه. الجمعيه ما بتبصش للدين و ما بتروجش ليه و ممكن أى حد ينضم ليها بغض النظر عن معتقداته الدينيه. جمعية الشابات المسيحيات اتنشأت فى انجلترا و أمريكا فى القرن 19.
جمعية الشبان المسيحيين ليها فروع فى مصر فى القاهره و اسكندريه. رياضيين مصريين متميزين بدأوا حياتهم الرياضيه فى جمعية الشبان المسيحيين ، زى بطل الجودو محمد رشوان اللى بدأ مشواره للقمه من جمعية الشبان المسيحيين فى اسكندريه.